BLA-TLI เด้ง! ขานรับ “บอนด์ยีลด์” ฟื้นตัว
BLA-TLI เด้ง! ขานรับ “บอนด์ยีลด์” 2 ปี, 10 ปี, 30 ปี  ฟื้นตัว พร้อมรับถาวะดอกเบี้ยขาขึ้น ช่วยเอื้อประโยชน์ต่อกลุ่มประกัน
BLA-TLI เด้ง! ขานรับ “บอนด์ยีลด์” 2 ปี, 10 ปี, 30 ปี  ฟื้นตัว พร้อมรับถาวะดอกเบี้ยขาขึ้น ช่วยเอื้อประโยชน์ต่อกลุ่มประกัน
6 ก.พ. 2566

ผู้สื่อข่าวรายงานว่า วันนี้ 6 ก.พ.66 ณ เวลา 15:00 น. สองหุ้นกลุ่มประกันกอดคอดีดกลับไปในทิศทางของบอนด์ยีลด์ 2 ปี, 10 ปี และ 30 ปี ฟื้นตัวขึ้นอีกครั้ง
สำหรับ บริษัท กรุงเทพประกันชีวิต จำกัด (มหาชน) หรือ BLA ราคาหุ้นอยู่ที่ระดับ 30.50 บาท บวก 1.50 บาท หรือ 5.17% สูงสุดที่ระดับ 30.50 บาท ต่ำสุดที่ระดับ 29.00 บาท ด้วยมูลค่าการซื้อขาย 143.85 ล้านบาท
บริษัท ไทยประกันชีวิต จำกัด (มหาชน) หรือ TLI ราคาหุ้นอยู่ที่ระดับ 13.80 บาท บวก 0.40 บาท หรือ 2.99% สูงสุดที่ระดับ 13.90 บาท ต่ำสุดที่ระดับ 13.40 บาท ด้วยมูลค่าการซื้อขาย 257.51 ล้านบาท
โดยราคาหุ้น TLI และ BLA  ดีดกลับร้อนแรง ประเด็นการลงทุนไปในทิศทางเดียวกับจากผลตอบแทนพันธบัตรสหรัฐอเมริกา 2 ปี  ฟื้นตัวขึ้นสู่ระดับ 4.34% รวมถึง ผลตอบแทนพันธบัตรสหรัฐอเมริกา 10 ปี ฟื้นตัวขึ้นสู่ระดับ 3.54% และ ผลตอบแทนพันธบัตรสหรัฐอเมริกา 30 ปี ฟื้นตัวสู่ระดับ 3.62%
นอกจากนี้จากภาวะดอกเบี้ยขาขึ้น จะช่วยเอื้อประโยชน์ต่อกลุ่มประกันด้วยทั้งในเชิงรายได้และการลงทุน